Un bărbat din comuna Mălini, Suceava, a intrat într-o locuință din localitate pentru a fura mai multe bunuri. Le-a pus într-un sac, însă fiind beat, a adormit chiar înainte de a părăsi locuința, lângă sacul cu bunurile furate, informează Mediafax.



Proprietarii casei au plecat sâmbătă dimineața. Când s-au întors, în jurul orei 18:00, au găsit un geam spart. Surprinderea a fost și mai mare când au văzut în hol un bărbat în vârstă de 44 de ani, din aceeași localitate, care dormea lângă un sac în care se găseau alimente și scule electrice aparținând familiei.



Polițiștii au constat că hoțul a intrat în casă după ce a spart geamul, însă din cauza stării de ebrietate în care se afla a adormit. Bărbatul este cercetat pentru tentativă de furt calificat.



